holsbeke cortelke gobbelsrode ende dutshole van des voirs
goidsh wegen wel en getrouwelijc zegen en verwaen en
den chijs pacht en rinten desselfs goidsh inden voirs dorpen
getrouwelijc vergaden en opheffen en die op sijnen cost binne
den voirs goidsh leven It sal tvoirs goidsh hebben jaerlijcx
allet pontgelt dat vanden goeden comen sal diemen vand
voirs cloeste houden is It is vorweerde dat de voirs wynne
de huyse vand voirs hove van arendonc den voirs termijn
dueren sal wel en loflijc houden van wande en van dake
in goeden state en die alsoe laten te sijne afscheyden Ende
waert alsoe dat de voirs huyse enige groote tymeringhe
behoefden dat sal tvoirs goidsh doen maken en tymeren op
sgodsh cost It en sal de voirs wynne gheen groote tymeringe
moeghen doen maken noch tymeren sonder consent des voirs
cloesters en soe waer hij ald tymerde sonder desselfs cloesters
consert dat sal zijn op sijnen cost ende niet op des voirs
cloesters It van allen ouden tymeringhen en van allen stucken
waert dat int voirs hoff geviele yet te doen maken dair af
sal de wynne den werclieden den montcost geve ende tvoirs
cloest de dachuen uutgenome van grooten nuwen wercke En
waert alsoe dat god verbieden moet dat int voirs hoff enigen
brant geviele die toequame mits ocsuyne des voirs wynne
dat sal zijn te sijnder schaden en hij sal dat oprichten den
voirs cloeste Ende desgelijcx geviele dair brant die
toequame bij ocsuyne des voirs cloesters dat sal zijn op
scloesters scade en tsene cloest sal den voirs wynne die oprichte
sal nae taxacie van goeden manen hen des verstaende
Mair waert also dat dair brant geviele ende men met
geproeven en conste van wiens weghen dien brant toequame
dair af sal een yegelijc sijne schade draghen It sal de voirs
wynne alle jae den voirs termijn duende op zijne cost en
sonder afslach vand voirs gelde betalen allen den comer
ende last uut den voirs goeden gaen alsoe in tijts dat tvoirs
goidsh noch de goede desselfs dair bij gheene schade en
tijden It sal de voirs wynne jaerl den voirs tmijn duende